**Padiham** er en liten by og verdslig sogn ved elven Calder i Lancashire, England. Den ligger omkring 5 km vest for Burnley og sør for Pendle Hill. Den er en del av distriktet (*borough*) Burnley, men har sitt eget byråd med begrenset myndighet. Padiham var opprinnelig en rural landsby ved elven Calder. Den er fortsatt omgitt av en attraktiv landbruksområde ved en bue som strekker fra nordvest til nordøst ved skråningen av Pendle Hill. I henhold til folketellingen i 2011 hadde sognet en befolkning på 10 098 innbyggere, noe som er økning fra 8 998 innbyggere ved den tilsvarende folketellingen i 2001.

Historie
--------

Det har ikke blitt påvist et forhistorisk eller romersk sted i de urbane området og i selve Padiham. Stedsnavnet er av angelsaksisk opprinnelse, men ikke nedtegnet i *Domesday Book* (1086). Den første kjente omtalen av byen, som *Padyngham*, er datert til 1294. I hundrevis av år var den en kjøpstad hvor produkter fra Pendleside ble kjøpt og solgt. Byen ekspanderte og ble betydelig ombygd i løpet av den industrielle revolusjon og dens sentrale område er i dag bevaringsverdig. Markedet eksisterer fortsatt, og holdes på onsdager og fredager.

Padiham var et av de første stedene hvor metodismen fikk et fotfeste i østlige Lancashire. Det er antatt John Wesley første besøk til Padiham skjedde i 1757.

Padihams befolkning nådde sitt meste en gang rundt 1921 med bortimot 14 000 innbyggere, og med en nedgang til rundt 10 000 på 1960-tallet før det begynte stabilisere seg og har igjen kommet på dette befolkningstallet. Årsaken til utflytningen var at folk flyttet sørover i England på søken etter arbeid som følge av nedgang i de tradisjonelle arbeidene med kull, bomull og maskinfabrikasjon.

Dronning Elisabeth II, sammen med Philip, hertug av Edinburgh, besøkte første gang Burnley, Nelson og den gamle fabrikken Mullard som framstilte elektroniske komponenter ved Simonstone i nærheten Padiham på hennes etterkroningsreise i Lancashire i 1955.

Referanser
----------

1. 1 2  «Key Figures for 2011 Census: Key Statistics». *Office for National Statistics*.
2. ↑  «Census 2001 : Parish Headcounts : Burnley» Arkivert 3. mars 2016 hos Wayback Machine. *Office for National Statistics*
3. ↑  «Historic Town Assessment Report, Padiham» Arkivert 1. oktober 2012 hos Wayback Machine. (PDF), *Lancashire County Council*, mai 2005, inkluderer flere eldre kart av byen og lokalisering av bygninger.
4. ↑  About Padiham, *Visit Burnley*
5. ↑  Padiham Conservation Area Appraisal and Management Plan
6. ↑  11 - Padiham Town Centre Arkivert 12. juni 2015 hos Wayback Machine. Burnely
7. ↑  «Padiham's first farmers marked roaring sucess» Arkivert 31. januar 2016 hos Wayback Machine. *Burnley Express* 19. juli 2014
8. ↑  «Religious revival had its centre in East Lancashire», *Lancashire Telegraph* 5. november 2014
9. ↑  «Padiham Ch/CP through time». GB Historical GIS / University of Portsmouth
10. ↑  British Pathé Newsreel 1995

Eksterne lenker
---------------

* Offisielt nettsted Rediger på Wikidata

* (en) Padiham – kategori av bilder, video eller lyd på Commons Rediger på Wikidata
* Burnley Borough Council
* Church of England Parish of Padiham and Hapton
* Padiham Town Council
* Visit Padiham

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** GeoNames **·** MusicBrainz
 |